கேள்வி: ஜாக் மாரித்தேன் - சாதனைகள் பற்றி தகவல் சொல்.
பதில்: மாரித்தேன் அறுபதுக்கும் மேலான நூல்கள் எழுதி வெளியிட்டார். புனித தாமஸ் அக்குவைனாஸ் வகுத்த மெய்யியலின் மறுமலர்ச்சிக்கு இவர் பெரிதும் காரணமானார். இவர் உலக மனித உரிமைகள் சாற்றுரை உருவாக்குவதில் பெரும் பங்கு வகித்தார். ஆறாம் பவுல் (திருத்தந்தை) ஜாக் மாரித்தேன் நீண்டகால நண்பராகவும் ஆசானாகவும் விளங்கினார். 1962-1965இல் நடந்தேறிய இரண்டாம் வத்திக்கான் பொதுச்சங்கம் முடிவில் விடுக்கப்பட்ட செய்திகளுள் ஒன்றான "சிந்தனையாளர்கள் மற்றும் அறிவியலாளர்களுக்குச் செய்தி" என்னும் ஏட்டினை ஆறாம் பவுல் (திருத்தந்தை) வழங்கியபோது அதைப் பெற்றுக்கொண்டவர் மாரித்தேன் ஆவார்.[http://www.vatican.va/holy_father/paul_vi/speeches/1965/documents/hf_p-vi_spe_19651208_epilogo-concilio-intelletuali_en.html "Message to Men of Thought and of Science" "சிந்தனையாளர்கள் மற்றும் அறிவியலாளர்களுக்குச் செய்தி"] மாரித்தேன் மெய்யியல் தவிர வேறு பல துறைகளிலும் தேர்ச்சி பெற்றவராக விளங்கினார். அழகியல், அரசியல் கோட்பாடு, அறிவியல் மெய்யியல், மீவியற்பியல், கல்வி, வழிபாட்டியல், திருச்சபையியல் போன்ற பல துறைகளில் அவர் பங்களித்துள்ளார்.